TV 2-Scheie måtte bade etter tapt veddemål: – Deilig å bli ferdig!
– Når man er så tøff i trynet så får man vel bare ta det, sier Scheie. Scheie var i går så sikker på at Norge kom til å kjøre over Puerto Rico med dampveivals i går kveld, at han lovte å gjøre et stunt dersom lilleputtnasjonen greide å score mer enn ti mål på de norske jentene. Lovnaden: Han skulle hoppe i sjøen. VG Direkte: Følg Norge-Kasakhstan kl. 20.30 Kalenderen viser åttende desember, og badetempen i dansk sjøvann er heller lav: Nærmere bestemt sju små grader. Ikke rart Scheie så en smule betuttet ut da Puerto Rico jubelt for scoring etter scoring i Frederikshavn i går kveld. Norge kjørte oppskriftsmessig over puertoricanerne, men motstanderen ble likevel til slutt stående notert med 13 mål. To mer enn det som var nødvendig for å få Scheie i vannet. – Scheie skal bade! Scheie skal bade, ropte TV 2-kollega Harald Bredeli på direkten da Puerto Rico satte inn sitt 11. mål i går. Han var samtidig oppgitt over at ikke Scheie hadde lært noe av hans egen tabbe fra 2002, da han selv måtte gå fra København til Århus. Årsaken var en scoring fra Katja Nyberg på direkte frikast mot Ungarn, et forsøk Bredeli aldri trodde hun ville greie å score på. Men det gjorde Nyberg, stillingen ble 24-23 og Bredeli måtte snøre på seg skoa. Husker du Bredelis gåtur? – Hils unga og si at pappa aldri kommer hjemI dag måtte altså Scheie til pers. Klokken 11.45 sto TV 2-eksperten klar ved det iskalde vannet i Frederikshavn, med et samlet norsk pressekorps på slep. – Jeg har badet i kaldt vann tidligere, med få plussgrader, sa Scheie tappert til VG før badingen. Det danske været var ikke akkurat på TV 2-ekspertens side: Grått, vått og forblåst. Og i minuttene før var ikke Scheie spesielt fornøyd med at han hadde vært så stor i kjeften før avkast i går kveld. – Det var et idiotisk veddemål, det kan jeg bare fortelle. Sjansen var jo altfor stor for at de skulle få det til. Det var klønete av meg å ikke si 12 mål, sier han. Les også: VM-dommere måtte reise hjem etter måltabbeMens vinden rusket i treningsklærne hans, og de norske journalistene pakket seg godt inn i boblejakker og fingerhansker, satte Scheie i gang med å kle av seg. Morgenkåper og redningsbøye ble båret bort for å få 48-åringen trygg og varm igjen etter stuntet. Kun iført badeshorts kjente Scheie først på vannet, før han hoppet uti. Det ble noen skikkelige hyl på TV 2-eksperten, før han tok noen svømmetak og satte kursen snorrett inn mot land igjen. – Deilig å bli ferdig. Dette var kjølig, gliste han idet han klatret opp på kaikanten. – Det blir noen år til neste veddemål. Jeg tipper Kasakhstan scorer minst 30 i dag, slo Scheie fast med et glis, med Norges neste gruppespillskamp i tankene. Og godt innpakket i håndkle slo han fast følgende: – De som driver med isbading får bare fortsette med det! Les også: Hergeirsson satte fart på Marta Tomacs norske pass
Med et skikkelig hyl forsvant Frode Scheie (48) ned i iskaldt, dansk sjøvann. Det var prisen å betale for å være «stor i kjeften» under et scoringsveddemål i går kveld.